JY LEES NOU Ons sokker-inspirasie: Brasilië se Gisele
As een van Brasilië se grootste uitvoerprodukte word supermodel Gisele Bündchen gesien as die nie-amptelike gesig van vanjaar se Fifa wêreldbeker. Kry haar styl só!
Die volgende groot stap is Gisele se haarkleur. Die model kleur haar hare bronde, 'n proses waar jou hare met twee verskillende ligter skakerings wat in mekaar vloei "geverf" word. Die resultaat? Die perfekte skakering tussen blond en brunet - dit lyk kompleet asof die son jou hare ligter gekleur het.
Gisele lyk lig en vars in dié wit rok op die voorblad van Vogue. Haar uitrusting word perfek afgerond met die silwer armbande wat sy aan albei gewrigte dra. Kombineer jou wit rokkie met sykouse om die winter se ergste koue vry te spring - swart, bruin, grys, vlootblou of selfs neutrale skakerings sal mooi lyk. Ons is mal oor dié rokkie se interessante kraag!
Die klein swart nommertjie bly 'n treffer - dag of nag, deftig of informeel ... as jy bang is jy lyk te deftig, kan jy tekkies by jou swart rokkie dra. Tekkies is immers een van dié seisoen se grootste trends.